Med en smal sejr på 1-0 over Skive søndag stryger drengene fra Hjørring op på en førsteplads i 1. division.

Det blev til en ønskestart for Vendsyssel FF, da de søndag mødte Skive til kamp i 1. division. Her lykkedes det nemlig Christian Overby at bringe Vendsyssel foran 1-0 efter bare ti minutter, og den stilling skulle vise sig at holde kampen ud. Nordjyderne var flere gange tæt på at score til 2-0 især i løbet af anden halvleg, men det blev ved den enlige scoring. Og det var da også nok til at sende Vendsyssel FF op på en flot førsteplads i divisionen.